ਨੈਨਸੀ ਫੋਲਬਰ
ਨੈਨਸੀ ਫੋਲਬਰ (ਜਨਮ 19 ਜੁਲਾਈ 1952) ਇੱਕ ਨਾਰੀਵਾਦੀ ਅਰਥ ਸ਼ਾਸਤਰੀ ਹੈ। ਉਹ ਆਰਥਿਕਤਾ, ਪਰਿਵਾਰ, ਗੈਰ ਮੰਡੀਕ੍ਰਿਤ ਕੰਮ ਅਤੇ ਪਰਿਵਾਰਕ ਮੈਂਬਰਾਂ ਦੇਖਭਾਲ ਦੀ ਆਰਥਿਕਤਾ ਉੱਪਰ ਲਿਖਦੀ ਹੈ। ਇਸ ਸਮੇਂ ਉਹ ਯੂਨੀਵਰਸਿਟੀ ਆੱਫ ਮੈਸਾਚਿਉਸਤਸ ਐਮਹਰਸਟ ਵਿਖੇ ਅਰਥਸ਼ਾਸਤਰ ਦੀ ਪ੍ਰੋਫੈਸਰ ਹੈ।

ਮੂਲ ਕੰਮ 
ਫੋਲਬਰ ਔਰਤਾਂ ਦੇ ਘਰ ਵਿੱਚ ਕੀਤੇ ਕੰਮ ਨੂੰ ਗੈਰਅਦਾਇਗੀ ਵਾਲੀ ਕਿਰਤ ਦੇ ਦੂਜੇ ਰੂਪ ਵਿੱਚ ਦਰਸਾਉਂਦੀ ਹੈ। ਉਸ ਦੇ ਅਨੁਸਾਰ ਘਰ ਵਿੱਚ ਪਰਿਵਾਰਕ ਮੈਂਬਰਾਂ ਦੀ ਸਾਂਭ ਸੰਭਾਲ, ਉਹਨਾਂ ਦੀਆਂ ਰੋਜ਼ ਦੀਆਂ ਜ਼ਰੂਰਤਾਂ ਦੀ ਪੂਰਤੀ, ਬੱਚਿਆਂ ਅਤੇ ਬੁੱਢਿਆਂ ਦੀ ਸਾਂਭ ਸੰਭਾਲ ਉੱਪਰ ਔਰਤਾਂ ਜਿੰਨਾਂ ਸਮਾਂ ਬਤੀਤ ਕਰਦੀਆਂ ਹਨ ਉਸ ਦੇ ਮੁੱਲ ਦੀ ਰਾਸ਼ਟਰੀ ਆਮਦਨ ਵਿੱਚ ਗਣਨਾ ਹੋਣੀ ਚਾਹੀਦੀ ਹੈ। ਫੋਲਬਰ ਦਾ ਮੁੱਖ ਕੰਮ ਪਰਿਾਰਕ ਮੈਂਬਰਾਂ ਦੀ ਸਾਂਭ ਸੰਭਾਲ ਦੀ ਆਰਥਿਕਤਾ ਨਾਲ ਸੰਬੰਧਿਤ ਹੈ। ਉਸ ਦੇ ਅਨੁਸਾਰ ਪਰਿਵਾਰਕ ਮੈਂਬਰਾਂ ਦੀ ਸਾਂਭ ਸੰਭਾਲ ਵਿੱਚ ਲੱਗੀ ਹੋਈ ਮਿਹਨਤ ਅਦਾਇਗੀਯੋਗ ਵੀ ਹੁੰਦੀ ਹੈ ਅਤੇ ਗੈਰਅਦਾਇਗੀਯੋਗ ਵੀ।

ਕਿਤਾਬਾਂ 
ਫੋਲਬਰ ਦੀਆਂ ਮੁੱਖ ਕਿਤਾਬਾਂ 'ਵੈਲੂਇੰਗ ਚਿਲਡਰਨ: ਰਿਥਿੰਕਿੰਗ ਦਾ ਇਕਨਾਮਿਕਸ ਆੱਫ ਫੈਮਿਲੀ (2008)' ਅਤੇ 'ਗਰੀਡ, ਲਸਟ ਐਂਡ ਜ਼ੈਂਡਰ: ਏ ਹਿਸਟਰੀ ਆੱਫ ਇਕਨਾਮਿਕ ਆਇਡੀਆਜ਼ (2009)' ਹਨ।

ਹਵਾਲੇ

ਨਾਰੀ ਅਰਥ ਸ਼ਾਸਤਰੀ
ਕੌਮਾਂਤਰੀ ਇਸਤਰੀ ਦਿਹਾੜਾ 2015 ਐਡੀਟਾਥਨ ਦੌਰਾਨ ਬਣਾਏ ਸਫ਼ੇ
ਵਿਕੀ ਔਰਤ ਮਹੀਨਾ 2015 ਦੌਰਾਨ ਔਰਤਾਂ ਦੁਆਰਾ ਬਣਾਏ ਅਤੇ ਸੰਪਾਦਿਤ ਸਫ਼ੇ